DBSV กวาด 18 รางวัล “เอเชียมันนี่” ตอกย้ำผลงานยอดเยี่ยม
DBSV กวาด 18 รางวัลนิตยสารเอเชียมันนี่ ตอกย้ำความยอดเยี่ยมด้านธุรกิจค้าหลักทรัพย์
DBSV กวาด 18 รางวัลนิตยสารเอเชียมันนี่ ตอกย้ำความยอดเยี่ยมด้านธุรกิจค้าหลักทรัพย์
6 ม.ค. 2565

นางนริศรา วิเศษโกสิน กรรมการบริหารอาวุโส ฝ่ายค้าหลักทรัพย์สถาบัน  บริษัทหลักทรัพย์ ดีบีเอส วิคเคอร์ส (ประเทศไทย) จำกัด หรือ DBSV เปิดเผยว่า เป็นเรื่องน่ายินดีที่บริษัทได้รับรางวัลอันดับหนึ่งระดับเอเชียหลากหลายรางวัล ซึ่งเป็นการการันตีผลงานยอดเยี่ยมของ บล.ดีบีเอส วิคเคอร์ส และได้รับความไว้วางใจจากนักลงทุนสถาบันทั้งในและต่างประเทศ โดยบริษัทได้รางวัลอันดับหนึ่งถึง 5 รางวัล ในฐานะบริษัท และยังกวาดรางวัลอันดับหนึ่ง ประเภท Best Analyst Best salesperson และ Best sales trader อีก 13 รางวัล
ขณะที่นางสาวจันทร์เพ็ญ ศิริธนารัตนกุล กรรมการบริหารอาวุโส ฝ่ายวิจัยหลักทรัพย์ กล่าวเสริมอีกว่า ทางทีมนักวิเคราะห์ได้ทุ่มเทและคัดสรรหุ้นที่มีปัจจัยพื้นฐานที่ดีเพื่อนำเสนอแก่นักลงทุน รวมทั้งจัดงานสัมมนาออนไลน์เพื่อให้นักลงทุนได้มีโอกาสพบกับบริษัทจดทะเบียน
โดยการประกาศรางวัลยอดเยี่ยมประจำปี 2564 สำหรับบริษัทหลักทรัพย์ในประเทศไทย เป็นรางวัลประจำปีครั้งที่ 32 ของโพลบริษัทหลักทรัพย์เอเชียมันนี่ (Asiamoney Brokers Poll :Thailand 2021) ในเครือยูโรมันนี่ บริษัทผู้ให้บริการข้อมูลธุรกิจระดับโลก
สำหรับ เอเชียมันนี่ เป็นนิตยสารด้านการเงินชั้นนำที่มีผู้อ่านมากสุดในเอเชีย ซึ่งได้ทำการสำรวจค้นหาบริษัทหลักทรัพย์ชั้นนำในด้านการวิจัยหุ้น ด้านการขาย และการค้าหลักทรัพย์ดังกล่าว โดยผู้ลงคะแนนคือ นักลงทุนสถาบัน ซึ่งเป็นตัวแทนของธุรกิจ จัดการกองทุน ผู้บริหารความมั่งคั่ง เฮดฟันด์ กองทุนบำเหน็จบำนาญ และบริษัทประกันภัยที่ทำธุรกิจอยู่ในเอเชีย
โดยบริษัทหลักทรัพย์ ดีบีเอส วิคเคอร์ส (ประเทศไทย) จำกัด ได้รับรางวัลบริษัทหลักทรัพย์ยอดเยี่ยมอันดับที่หนึ่งใน 5 หมวด ประกอบด้วยรางวัล Best international brokerages, Best brokerages for research, Best brokerages for sales, Best brokerages for corporate access และ Best brokerages for execution
นอกจากนี้ ยังได้รับรางวัลยอดเยี่ยมอันดับที่หนึ่ง ประเภทบุคคลหลายรางวัล ประกอบด้วย
นางสาวศศิกานต์ อุดมเวศย์ ผู้ช่วยผู้อำนวยการอาวุโส ฝ่ายวิจัยหลักทรัพย์ ได้รับรางวัล Best analyst for small/mid caps, Best analyst for construction &amp; engineering และ Best analyst for healthcare, นางสาวนันทิกา เวียงเพิ่ม ผู้อำนวยการ ฝ่ายวิจัยหลักทรัพย์ ได้รับรางวัลอันดับที่หนึ่ง Best analyst for agriculture, Best analyst for consumer discretionary และ Best analyst for technology hardware &amp; equipment
นางสาวจันทร์เพ็ญ ศิริธนารัตนกุล กรรมการบริหารอาวุโส ฝ่ายวิจัยหลักทรัพย์ ได้รับรางวัลอันดับที่หนึ่ง Best analyst for automobiles &amp; components และ Best analyst for software &amp; internet services  นางสาวลีน่า แพรักขกิจ ผู้ช่วยผู้อำนวยการอาวุโส ฝ่ายวิจัยหลักทรัพย์ ได้รับรางวัลอันดับที่หนึ่ง Best analyst for consumer staples
นางสาว ธนิณี สถิรเรืองชัย ผู้อำนวยการ ฝ่ายวิจัยหลักทรัพย์ ได้รับรางวัลอันดับที่หนึ่ง Best analyst for financials (non-banking)
นายดุลเดช บิค ผู้อำนวยการ ฝ่ายวิจัยหลักทรัพย์ ได้รับรางวัลอันดับที่หนึ่ง Best analyst for utilities
นางนริศรา วิเศษโกสิน กรรมการบริหารอาวุโส ฝ่ายค้าหลักทรัพย์สถาบัน  ได้รับรางวัลอันดับที่หนึ่ง Best salesperson
และนายคณาพันธ์ นันทเสน ผู้อำนวยการบริหารอาวุโส ฝ่ายค้าหลักทรัพย์สถาบัน  ได้รับรางวัลอันดับที่หนึ่ง Best sales trader